***ՈՐՈՇՈՒՄ***

***Կատարողական վարույթը կասեցնելու մասին***

 *09.09.2016թ. ք.Երևան*

 *ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության մայոր Ա.Հարությունյանս՝ ուսումնասիրելով 27.08.2015թ. վերսկսված թիվ 00445226 կատարողական վարույթի նյութերը,*

***ՊԱՐԶԵՑԻ***

*ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 25.06.2015թ. տրված թիվ ԵԿԴ 3177/02/09 կատարողական թերթի համաձայն պետք է՝ Մարատ Հովհաննիսյանի իրավահաջորդ Ասյա Ավագյանից հօգուտ Ցոլակ Թանգամյանի իրավահաջորդ Զարմանդուխտ Հակոբյանի բռնագանձել բռնագանձման պահին 24․500 ԱՄՆ դոլարին համարժեք ՀՀ դրամ՝ որպես չմարված դրամական պարտավորության գումար և այդ գումարի վրա ՀՀ քաղաքացիական օրենսգրքի 411-րդ հոդվածով հաշվարկվող տոկոսները՝ սկսած 2009թ․ մայիսի 06-ից մինչև պարտավորության փաստացի կատարման օրը ըստ համապատասխան ժամանակահատվածների համար ՀՀ կենտրոնական բանկի սահմանած բանկային տոկոսի հաշվարկային դրույքների։*

*29․04․2016թ․-ին Զարմանդուխտ Հակոբյանի ներկայացուցիչ՝ Լուսինե Ավագյանի կողմից ՀՀ ԱՆ ԴԱՀԿ ապահովող ծառայություն է մուտքագրվել ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 18.02.2016թ. տրված թիվ ԵԿԴ 3177/02/09 կատարողական թերթը, որի համաձայն պետք է՝ բռնագանձումը տարածել գրավի առարկա հանդիսացող Երևան քաղաքի Կուզնեցովի /Քաջազնունի/ փողոցի 4 շենքի թիվ 13 բնակարանի վրա։*

*Կատարողական վարույթով վճռի հարկադիր կատարման ընթացքում պարզվել է, որ գրավի առարկա հանդիսացող Երևան քաղաքի Կուզնեցովի /Քաջազնունի/ փողոցի 4 շենքի թիվ 13 բնակարանի անշարժ գույքի արժեքը բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար, որ այդ գույքը սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չի հայտնաբերվել, որոնց վրա կարելի է բռնագանձում տարածել:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով։*

***ՈՐՈՇԵՑԻ***

*Կասեցնել 27.08.2015թ. վերսկսված թիվ 00445226 կատարողական վարույթը 60-օրյա ժամկետով։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

 *Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

 *«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***ԱՎԱԳ******ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ***